id en en en en id en en fr ms ca id en en en id en en fr ms ca id id id id id ms id en ms id ms id id id id en id id id id id id en ml de en en nl en en en id id en id en id en ms fr en id id en fi en id id en en en en fa en en en en en en es en en ms en fr en en en en en id en en
13 Reasons Why: Memahami Tragedi Perubahan Diri Remaja – Saifulislam.Com
Saturday , September 3 2022
Ia bukan siri yang mudah untuk ditonton. Beberapa adegan censored memerlukan kita berbuat sesuatu untuk menyaringnya.
Tetapi 13 Reasons Why ini adalah drama tv yang penting pada menjelaskan kepada kita rangkaian masalah yang membelenggu kehidupan anak remaja. Sudah tentu kemuncaknya ialah apabila Hannah Baker nekad membunuh diri. Drama ini menceritakan nota bunuh diri Hannah yang dibuat dalam bentuk audio yang dirakam di dalam kaset.
Beliau menjelaskan 13 sebab mengapa beliau nekad membunuh diri. Tetapi isu di dalam drama ini bukan hanya bab bunuh diri. Sebaliknya ia menceritakan tentang bagaimana remaja berfikir, bagaimana orang dewasa memberi reaksi kepada tingkah laku remaja, bagaimana kita boleh berbuat sesuatu untuk membantu, dan bagaimana kita boleh berbuat sesuatu yang menyebabkan kehidupan mereka musnah.
Anak saya tegur. Katanya semasa menonton drama ini, saya jadi stress dan pemarah. Saya menyedarinya. Dan kerana itu saya nekad segera menghabiskannya. Punca saya jadi stress itu ialah kerana hidup saya dikelilingi remaja. Sama ada pelajar sekolah, mahu pun anak-anak saya sendiri.
Pada usia belasan, mereka akan berkelakuan seperti orang dewasa yang tidak memerlukan lagi orang dewasa di keliling mereka. Mereka terselindung daripada melihat kekurangan yang masih menjadikan mereka bukan dewasa malah tertakluk di bawah akta kanak-kanak dari segi undang-undang. Mungkin salah satu puncanya ialah frontal lobe otak mereka sendiri belum siap. Kekurangan ini menyebabkan remaja bermasalah dari segi fungsi motor, problem solving, tindakan spontan dan kawalan impulsif, memori, bahasa, upaya inisiatif, pertimbangan, tingkah laku sosial juga seksual.
Apabila mereka berkelakuan seperti orang dewasa, mereka juga mula berdepan dengan masalah-masalah orang dewasa yang mereka tidak boleh kendalikan. Percubaan kita untuk membantu, dengan mudah ditafsirkan sebagai ‘campur tangan orang tua’ penyibuk yang mengganggu. Pada masa itu, masalah mereka semakin banyak, dan semakin kurang pula mereka mendapatkan bantuan.
Di zaman teknologi maklumat ini, pembulian siber boleh dipandang enteng oleh ibu ayah. Semasa mereka remaja, mereka tidak mengalaminya. Mereka tidak mempunyai pengalaman untuk dengan mudah memahami saiz bencana apabila buli siber terjadi.
Kehancuran hidup Hannah mula terjadi apabila kesalahan ‘kecil’nya keluar ke taman permainan bersama Justin Foyle, mencetuskan keaiban yang dirakam dalam bentuk foto oleh Justin. Foto itu ditunjuk kepada rakan-rakannya, dan salah seorangnya iaitu Bryce Walker merampas telefon itu dan dengan maksud bergurau, menghantar gambar itu ke media sosial lalu tersebar ke seluruh sekolah. Pencabulan maruah (slut shaming) yang terjadi ke atas Hannah itu tidak dapat dirawat dan ia mula menjadi rangkaian peristiwa yang akhirnya membawa kepada terhapusnya kekuatan dan harapan dalam diri Hannah, membawa kepada tindakannya mengelar pergelangan tangan dan menamatkan hidup dalam tragedi.
Hannah sendiri adalah watak yang unik mewakili satu karakter yang biasa kita temui di kalangan remaja, termasuk di kalangan mereka yang mengambil tindakan membunuh diri. Seorang yang pintar, tetapi sering tersilap langkah di dalam pergaulan, drama queen, dan tanpa sedar mahukan perhatian, tindakan beliau membunuh diri adalah selepas percubaan terakhir beliau mewujudkan halangan ke atas niatnya membunuh diri, gagal. Nota audio dalam kaset sebanyak 13 sides, bukanlah sesuatu yang normal lagi spontan.
Menonton drama ini memberikan rasa syukur kepada saya kerana anak-anak kini bersekolah di Finland, dan bukan di Amerika Syarikat. Walaupun budaya remaja di sini juga tidaklah selamat sepenuhnya, ia tidaklah seperti Amerika Syarikat yang menjadikan middle school dan high school tempat perkembangan remaja menjadi penuh tekanan dan neraka bagi mereka yang gagal menempuhnya. Bryce Walker sebagai atlet kesayangan sekolah dan Marcus Cole sebagai ketua pelajar, adalah antara dua watak popular di kalangan guru, disayangi ramai dan dihormati di dalam komuniti sekolah, tetapi menyembunyikan pelbagai salah laku yang keji di sebalik pesona diri mereka sebagai tokoh pelajar.
Biar pun kisah 13 Reasons Why ini terjadi di Amerika Syarikat, budaya Amerika Syarikat adalah budaya ‘barat’ yang paling mendominasi anak-anak kita disebabkan oleh perkongsian popular culture dan pengaruh media sosial.
The Netflix tv series is adapted from Jay Asher’s best selling novel with the same title.
Apa yang ingin saya ingatkan kepada diri saya sendiri, dan para ibu bapa muda, bahawa apabila anak-anak kita meningkat usia remaja, mereka berkemungkinan besar bertukar menjadi anak yang sering melukakan hati kita dengan tingkah laku dan bahasa mereka. Anak-anak itu sendiri mengalami perubahan, dan kita sendiri masuk ke era krisis usia pertengahan (mid life crisis). Janganlah istilah-istilah itu menyebabkan kita mengambil sikap “ala, biasa la tu” kerana biar pun interaksi anak remaja dan ibu bapa usia pertengahan itu bersifat sementara, implikasinya kepada kehidupan sebenar adalah real dan boleh memusnahkan.
Teringat kepada seorang bapa yang anaknya adalah salah seorang murid saya. Katanya, “entah kenapa, anak saya sekarang ini amat menjengkelkan dan melukakan hati kami”.
Ketika itu saya fikir, mungkin inilah eranya, dan tidak lama lagi, saya juga akan tiba ke daerah itu.
Semasa anak-anak kita menjadi jerk dan sering menyakitkan hati, pada itulah kita perlu lebih kuat mengingatkan diri supaya bersabar, bertenang, dan terus menerus memberikan cinta tanpa syarat, versi 2.0. Kasih sayang ibu bapa yang tidak berbelah bagi, untuk memaafkan dan menguzurkan tingkah laku anak remaja, tanpa mengurangkan sokongan dan bantuan, walaupun semasa semuanya ditolak mereka.
Kasihi anak-anak semasa mereka kanak-kanak, dan semasa mereka bukan lagi kanak-kanak, kerana mereka adalah anak, amanah Allah yang besar itu.
Berhati-hati membaca simptom perubahan anak-anak kita.
Previous Dialog Gen-Y: Antara Iman dan Kufur
Next Pandangan Golongan ‘Berjaya’ Terhadap Tujuan Sebuah Pendidikan (Functionalism)
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
10/04/2017 at 5:02 AM
Teringat kepada seorang bapa yang anaknya adalah salah seorang murid saya. Katanya, “entah kenapa, anak saya sekarang ini amat menjengkelkan dan melukakan hati kami”.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved